Meðvitund mannsins um að hann þætti ekki girnilegur varningur kjarnar Tinder – og alla þessa samfélagsmiðla . Svo sem ákveðin hamingja fólgin í því fyrir þá sem fíla það . Þannig hafa velunnarar geta fylgst með syni mínum vaxa og dafna og ég með börnum þeirra . Því glæsilegri & glaðlegri sem sjálfurnar eru því sannfærðari verð ég um að manneskjan sé eitthvað af eftirtöldu : Ófullnægð , á bömmer eftir djamm , ástfangin af sjálfri sér , félagslega óörugg í leit að viðurkenningu , að reyna að hösla í gegnum miðilinn , í knýjandi þörf fyrir vímuefnameðferð , á brún skilnaðar , illa haldin af áráttuhegðun , að standa í framhjáhaldi eða að þróa með sér knýjandi þörf fyrir að aðrir sjái hana uppdressaða við hin ýmsu útiverusport á borð við fjallgöngur , hlaup , sjósund og útijóga . Þær færu létt með að búa til ofursjálf á samfélagsmiðlunum ; sérfræðingar í förðun , pósum og fótósjoppi . Hin ákjósanlega ásýnd : Heillandi manneskja við eftirsóknarverða iðju og skjót að sjóða saman smellinn frasa um það . Kannski bærist í okkur lúmsk þrá að vera tefflon-manneskja sem hefur hvorki hægðir né óþægilegar tilfinningar . Áhugi okkar á okkur Önnur kona hafði orð á því að samfélagsmiðlarnir hefðu gert fólk svo sjálfhverft að nú orðið væru margir orðnir of stórir fyrir bæði fjölmiðla og stjórnmálaflokka . Ýmsum dygði enginn stjórnmálaflokkur utan um eigin skoðanir á sama tíma og þeir reka fjölmiðil um sig . Stjórnmálaflokkar spretta því upp eins og gorkúlur og við póstum fréttum af okkur í sjálfum í stað þess að rýna í dýpri greiningar á umheiminum . Við verðum allsherjar úrskurður alls – svo lengi sem nógu margir læka . Svo var ég að spjalla við þriðju konuna sem er einhleyp eins og ég og veigrar sér líka við að vera á Tinder . En þetta sannleikskorn á ekki bara við Tinder heldur alla þessa samfélagsmiðla . Þeir snúast um sömu markaðssetninguna á sjálfinu og fá okkur til að hætta að hvíla í okkur . Allt verður að eins konar sjálfsfróun á samfélagsmiðlum – líka börnin manns . Ég fæ staðfestingu á að tilvera mín sé einhvers virði . Sonur minn . Pylsurnar í pottinum . Svo er auðvitað margt undurfallegt á samfélagsmiðlunum . Því þar erum við öll í okkar algjöru mannlegheitum . Það má endalaust flækja hlutina , þeir eru jú flóknir , og nú myndi ég setja broskarl ef það væri viðeigandi í pistli . Ég ætla að hætta að tuða . Hætta að hugsa . Við erum öll frábær . Skoðið bara samfélagsmiðlana ! Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .